Ministru kabineta rīkojuma projekta **„Par Smiltenes novada pašvaldības nekustamā īpašuma pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants un Meža likuma 4.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Smiltenes novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu un Smiltenes novada domes 2015.gada 30.septembrī pieņemto lēmumu Nr.14, 27.§ „Par nekustamā īpašuma “Ceļš Vidzemes šoseja–Vīganti” nodošanu bez atlīdzības valsts īpašumā”.Ar rīkojuma projektu paredzēts bez atlīdzības pārņemt no Smiltenes novada pašvaldības valsts īpašumā un Zemkopības ministrijas valdījumā nekustamo īpašumu „Ceļš Vidzemes šoseja – Vīganti” (nekustamā īpašuma kadastra Nr.9470 002 0080) – zemes vienību (zemes vienības kadastra apzīmējums 9470 002 0080) 0,56 ha platībā Launkalnes pagastā, Smiltenes novadā, un uz tās esošo infrastruktūras objektu – ceļu (būves kadastra apzīmējums 9470 002 0080 001). Minētais nekustamais īpašums reģistrēts Valkas rajona tiesas Zemesgrāmatu nodaļas Launkalnes pagasta zemesgrāmatas nodalījumā Nr.100000548076.Pašvaldības ceļš „Ceļš Vidzemes šoseja–Vīganti” funkcionāli tiek izmantots kā meža infrastruktūras objekts akciju sabiedrības „Latvijas valsts meži” (turpmāk – AS “LVM”) mežsaimnieciskajos darbos iesaistītā transporta pārvietošanās nodrošināšanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 694,79 m garumā ļauj piekļūt valsts meža masīviem. Minētais nekustamais īpašums ir ierakstīts zemesgrāmatā uz Smiltenes novada pašvaldības vārda. Ministru kabineta rīkojuma projektam ir pievienoti nekustamā īpašuma tiesības apliecinošie dokumenti, Smiltenes novada domes 2012.gada 25.aprīļa lēmums Nr.6, 27.§ ”Par pašvaldības īpašumu – pašvaldības autoceļu “Ceļš Vidzemes šoseja–Vīganti nodošanu bez atlīdzības Latvijas valstij” un 2015.gada 30.septembra lēmums Nr.14, 27.§ “Par nekustamā īpašuma “Ceļš Vidzemes šoseja–Vīganti” nodošanu bez atlīdzības valsts īpašumā”, kas apliecina, ka rīkojuma projektā minētais nekustamais īpašums nav nepieciešams Smiltenes novada pašvaldībai.Smiltenes novada pašvaldība minēto nekustamo īpašumu nodod valstij valsts pārvaldes funkciju veikšanai. Nekustamais īpašums nepieciešams Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4.panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošana un aizsardzība ir AS „LVM” kompetencē, jo tā nodibināta valsts meža īpašuma pārvaldīšanai un apsaimniekošanai.Ievērojot minēto, nekustamā īpašuma pārņemšana no pašvaldības, lai īstenotu valsts funkcijas, ir lietderīga, un tas normatīvajos aktos noteiktajā kārtībā ierakstāms zemesgrāmatā uz valsts vārda Zemkopības ministrijas personā.Izdevumus, kas saistīti ar nekustamā īpašuma pārreģistrāciju zemesgrāmatā uz valsts vārda Zemkopības ministrijas personā, segs AS “LVM”. |
| 3. | Projekta izstrādē iesaistītās institūcijas | Zemkopības ministrija, AS „Latvijas valsts meži” un Smiltenes novada pašvaldība |
| 4. | Cita informācija | Nav. |

*II sadaļa – projekts šo jomu neskar*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | **2016.gads** | | | | Turpmākie gadi (EUR) | | | | |
|  | | | | **2017.** | | **2018.** | | **2019.** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar valsts budžetu kārtējam gadam | | Izmaiņas salīdzinot ar kārtējo (n) gadu | | Izmaiņas salīdzinot ar kārtējo (n) gadu | | Izmaiņas salīdzinot ar kārtējo (n) gadu |
| 1 | 2 | | 3 | | 4 | | 5 | | 6 |
| 1.Budžeta ieņēmumi: | Nav attiecināms. | | | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms. | | | | | | | | |
| 1.2. valsts speciālais budžets | Nav attiecināms. | | | | | | | | |
| 1.3. pašvaldību budžets | Nav attiecināms. | | | | | | | | |
| 2. Budžeta izdevumi: | Nav attiecināms. | | | | | | | | |
| 2.1. valsts pamatbudžets | Nav attiecināms. | | | | | | | | |
| 2.2. valsts speciālais budžets | Nav attiecināms. | | | | | | | | |
| 2.3. pašvaldību budžets | Nav attiecināms. | | | | | | | | |
| 3. Finansiālā ietekme: | Nav attiecināms. | | | | | | | | |
| 3.1. valsts pamatbudžets | Nav attiecināms. | | | | | | | | |
| 3.2. speciālais budžets | Nav attiecināms. | | | | | | | | |
| 3.3. pašvaldību budžets | Nav attiecināms. | | | | | | | | |
| 4. Finanšu līdzekļi papildu izdevumu  finansēšanai (kompensējošu izdevumu  samazinājumu norāda ar "+" zīmi) | X | Nav attiecināms. | | Nav attiecināms. | | Nav attiecināms. | | Nav attiecināms. | |
| Nav attiecināms. | | Nav attiecināms. | | Nav attiecināms. | | Nav attiecināms. | |
| Nav attiecināms. | | Nav attiecināms. | | Nav attiecināms. | | Nav attiecināms. | |
| 5. Precizēta finansiālā ietekme: | X | Nav attiecināms. | | Nav attiecināms. | | Nav attiecināms. | | Nav attiecināms. | |
| 5.1. valsts pamatbudžets | Nav attiecināms. | | Nav attiecināms. | | Nav attiecināms. | | Nav attiecināms. | |
| 5.2. speciālais budžets | Nav attiecināms. | | Nav attiecināms. | | Nav attiecināms. | | Nav attiecināms. | |
| 5.3. pašvaldību budžets | Nav attiecināms. | | Nav attiecināms. | | Nav attiecināms. | | Nav attiecināms. | |
| 6. Detalizēts ieņēmumu un izdevumu  aprēķins (ja nepieciešams, detalizētu  ieņēmumu un izdevumu aprēķinu var  pievienot anotācijas pielikumā): | Nav attiecināms. | | | | | | | | |
| 6.1. detalizēts ieņēmumu aprēķins |  | | | | | | | | |
| 6.2. detalizēts izdevumu aprēķins |
| 7. Cita informācija | Izdevumus par nekustamo īpašumu pārreģistrāciju zemesgrāmatā uz valsts vārda Zemkopības ministrijas personā segs AS „LVM”. | | | | | | | | |

*IV, V, VI un VII sadaļa – projekts šīs jomas neskar.*

Zemkopības ministrs J. Dūklavs

29.09.2016. 14:35

731

R.Punka

67027377; Rita.Punka@zm.gov.lv